《送龚如逸赴南康学正》
元代·刘诜

秋风千里送飞帆，又戴儒冠俎豆间。美教古来无鹿洞，清游天下少庐山。

弄乌綵服三年别，骑马青衫一日还。渤海家声元有旧，衢云努力更追攀。

作者简介：（1268—1350）吉安庐陵人，字桂翁，号桂隐。性颖悟，幼失父。年十二，能文章。成年后以师道自居，教学有法。江南行御史台屡以遗逸荐，皆不报。为文根柢《六经》，躏跞诸子百家，融液今古，四方求文者日至于门。卒私谥文敏。有《桂隐集》。